Hofaansoek oor Tuinroete-strande gebring
'n Dringende hofaansoek is Dinsdag in die Pretoriase hooggeregshof gebring teen die minister van samewerkende regering en tradisionele sake, Nkosazana Dlamini-Zuma, oor haar besluit om strande in die Tuinroete-distrik, die Oos-Kaap en KwaZulu-Natal te sluit gedurende hierdie feestyd.
"Ingevolge die Grondwet mag 'n basiese mensereg soos die vryheid van beweging slegs beperk word indien dit eerstens regverdigbaar is en tweedens deur algemeen geldende wetgewing ondersteun word. Die regering kan dus nie verskillende reëls vir verskillende strande maak nie aangesien dit nie regsbeginsels met algemene gelding is nie," sê Monique Taute, AfriForum se hoof van Veldtogte.
"Dit is ongrondwetlik en diskriminerend om sekere strande te sluit gegewe die geweldige ekonomiese impak wat dit veral op die kusdorpe gaan hê, wat reeds heeljaar baie swaargekry het weens die inperkingsregulasies. Die Desember-vakansie is 'n geleentheid om hul ekonomieë tot 'n mate te herstel en die sluit van strande gaan lei tot geweldige, onherstelbare skade vir die sakelui in hierdie dorpe."
Die saak dien Dinsdag 22 Desember voor die hof.
Die Wes-Kaapse premier, Alan Winde, het Dinsdag gesê die sluiting van alle strande in die Tuinroete-distrik gaan 'n uitklophou vir die streek se ekonomie wees.
AfriForum hooggeregshof In die nuus Oos-Kaap Tuinroete Wes-Kaap
Agge nee ALWEER daai nar………..haar besluite is maar net stupid
Hoekom KZN voortrek? Kopdoek word nog steeds deur die KZN mafia beheer.
Tafeldoekkop alweer op haar stukke.
Die magspel van Zuma gaan ons land se eindelose skade besorg.
Wanneer gaan ons van die Zumas ontslae wees?
Ek wonder net: as groot getalle mense van alle rasse, let wel alle rasse, nou op elke strand in die Oos-Kaap en die Tuinroete toesak, wat dan? Gaan die polisie genoeg mannekrag en voertuie hê om almal te arresteer en in hegtenis te neem? Ek bly in Kaapstad en selfs wanneer ons plaaslike buurtwag ernstige misdade soos aanranding en poging tot moord by die SAPD aanmeld EN ons sê ons het die skelms vasgetrek, dan sê die plaaslike polisie bloot "jammer ons het nie 'n voertuig nie"